History of Moikeha. iig 



ae la laua ia Moikeha, a manao ae la laua e lawe ia Moikeha i kaue na laua. A o 

 Moikeha hoi, ua komo pii no hoi i loko ona ka makemake ia Hooipoikamalanai ma, 

 me ka manao no hoi e lawe i kekahi o laua i wahine hoao nana. K i ka pan ana ae o 

 ka Hooipoikamalanai ma heenalu ana, hoi aku la a hai aku la i ko laua makuakane, me 

 ka i aku: "Ua makemake niaua e lawe i kela keiki alii i kane hoao na kekahi o maua." 

 A mamuli o ka makemake o na kaikamahine alii o Kauai hooholo ae la ko laua 

 makuakane, e kiiia o Moikeha a e laweia mai ma ka hale o na kaikamahine alii ; alalia 

 kiiia aku la o Moikeha, a me kona mau lioa, a laweia mai la. Ia manawa lawe ae la o 

 Hooipoikamalanai a me Hinauu ia Moikeha i kane hoao na laua, a lilo iho la o Moikeha 

 i alii nui no Kauai mahope iho o ka make ana o kona makuahunowai kane. 



MOKUNA II. 



Ka Noho ana o Moikeha i Kauai, a me Kana mau Hana. 



Mahope iho o ko Moikeha hoao ana ia Hooipoikamalanai laua o Hinauu, lilo ae 

 la o Moikeha i alii nui mamuli o ka make ana o kona makuahunowai kane. Noho iho 

 la o Moikeha me kana mau wahine, a loaa mai loko ae o lakou elima mau keiki, he 

 mau keiki kane wale no. A penei no ka mookuauhau o ia hanauna: 



Kane. Wahine. Keiki. 



o Umaleliu. 



Moikeha. 



r Hooipoikamalauai. - o Kaialea. 

 ] ( o Kila. 



(Hinauu. ( o Kekaihawewe. 



o Laukapalala. 



Ma keia mookuauhau o Moikeha, ua laha mai mai ia ia mai a hiki i ka wa i 

 noho alii ai o Manookalanipo na ohana alii o Kauai a me Niihau. Aka, aole nae kekahi 

 poe i hiki ke hoomaopopo mai i ka lehulehu oia mookuauhau ma na lalani pololei. 



Mahope iho o keia mau mea, lana ae la kona (Moikeha) manao ma na wahine a 

 me na keiki wale no, a ma na keiki kona manao hilinai nui, me ka pau ana o ko IMoi- 

 keha manao ana ia Luukia. I kekahi manawa mahope mai, manao ae la o Moikeha i 

 kana keiki, ia Laamaikahiki, ka laua keiki hoi me Kapo. A nui no hoi ko Moikeha 

 aloha no Laamaikahiki. Nolaila, i kekahi manawa hoakoakoa ae la o Moikeha i kana 

 mau keiki elima, a olelo aku la, me ka i aku: "Ke manao ae nei wau e kii kekahi o oukou 

 i ko oiikou kaikuaana, e holo mai i Hawaii nei." A no keia olelo a Moikeha, he me pihoihoi 

 nui loa ia no kana mau keiki, me ka olelo pakahi aku i ko lakou makuakane: "Owau 

 ke kii ! Owau ke kii ! ! " a pela aku ; pela mau lakou e olelo ai i ko lakou makuakane. 



A ike aku la o Moikeha, iia pihoihoi kana mau keiki, a e ane aumeume auanei 

 lakou ia lakou iho, a nolaila, i mea e akaka pono ai i kekahi o lakou ko lakou mea e 



